পরজীবি গুটির দেহরক্ষী হওয়া তাদের পোষকের জন্য অজস্র সাম্ভাব্য দায়িত্বের মধ্যে একটিমাত্র উদাহরণ। যেমন ভ্রমরকে সংক্রমিত করার মাধ্যমে এক ধরনের মাছি পোষক-ভ্রমরদের দিয়ে শরৎকালে মাটির মাঝে গর্ত করায়। বছরের ওই সময়টা ঠিক তখনই যখন আর কিছুদিন পরেই মাছিটি গুটিপোকা তৈরি করবে। মাটির মধ্যে গর্তে গুটিপোকা যে শুধুমাত্র সাম্ভাব্য শিকারীদের হাত থেকেই বাঁচে তাই নয়; রক্ষা পায় শীতের হিম থেকে। কোস্টারিকায় লিউকাজে আর্গইরা (Leucauge argyra) নামের একধরনের পেটমোটা মাকড়শা হাইমেনোএপিমেসিস আর্গিরাফ্যাগা (Hymenoepimecis argyraphaga) নামের অন্যধরনের বোলতা-পরজীবির চাহিদা পূরণ করতে গিয়ে আরো অসংযত হয়ে পড়ে। বোলতা প্রথমে এর ডিম মাকড়শার দেহে আঠা দিয়ে লাগিয়ে দেয়। ডিম থেকে লার্ভা বের হলে তা মাকড়শার তলদেশে কয়েকটি ছিদ্র করে আর সেই ছিদ্র দিয়ে বেচারা মাকড়শার রক্তচুষে খায়। দুই সপ্তাহের মধ্যে যখন লার্ভা যথেষ্ট বড় হয়ে যায়, তখন মাকড়শাটা নিজেই নিজের জাল চিরে ফেলে। উড়ন্ত পতঙ্গ ধরার জন্য গোলাকার জাল বোনার বদলে মাকড়শা একেবারেই ভিন্ন নকশার জাল তৈরি করে। নতুন জালটিতে কয়েকটি মোটা সুতা একটি কেন্দ্রে এসে মিলিত হয়। অন্যদিকে পোষক মাকড়শার দেহ চুষে শেষ করে লার্ভা এবার গুটি (কোকুন) তৈরি শুরু করে। গুটি ঝুলতে থাকে নতুন বোনা জালের কেন্দ্র বরাবর। বাতাসে ঝুলতে থাকা এ ভবিষ্যত-বোলতা এভাবে সাম্ভাব্য শিকারীর হাতের নাগালের বাইরে রয়ে যায়।